Дзякуючы Чаславе Цэйкала, у школе развіта праектная дзейнасць. Дарэчы, цікавых праектаў, якія вучаць мясцовых школьнікаў творчаму мысленню і дапамагаюць ім самарэалізавацца, тут за гады работы Чаславы Альфонсаўны назбіралася цэлая скарбонка: “Мы выбіраем жыццё”, “Будучае Радзімы – гэта мы”, “Каб помнілі” і іншыя. А колькі добрых спраў за гэты час зрабілі дзеці з цімураў-скага атрада “Клопат”! Напрыклад, яны рыхтуюць падарункі для дзяцей з прытулку сацыяльна-педагагічнага цэнтра, дапамагаюць па гаспадарцы ветэранам і адзінокім пажылым людзям.